IMyl 212
Region: Asia Minor — Caria 

[- συν τοις ενουσι δεν]δρεσι πασι[ν α κ]αι επριατο θρασεας παρα αρτεμισιας της εκαταιου κεταμβισσιος επι στεφανηφορου αριστεου του μελανους του απολλωνιου ιερεως διος υψιστου και τυχης αγαθης μηνος απελλαιου ουθεν υπολιπομενος αυτωι εν τοις τοποις τουτοις ουτε ων ελαχεν διελομενος προς τον αδελφον ουτε ων προσεπριατο παρα αρτεμισιας της εκαταιου κεταμβισσιος τιμης τα παντα αργυριου ροδιου λεπτου δραχμων επτακισχιλιων εφ ω καταγραψει τουτων την ωνην βεβαιωτας διδους επελθων δε και ο θρασεας επι την εκλησιαν εφη ετοιμος ειναι διοικειν ταυτα γενομενης δε της ωνης των προγεγραμμενων τοις κτηματωναις εις το του θεου ονομα μισθωσεται τα προγεγραμμενα παντα αυτος θρασεας παρα των ταμιων της φυλης κατα χρηματισμον εν τω αυτω χρονωι και εξει αυτα εις πατρικα αυτος και οι εξ αυτου η οις αν η κληρονομια των υπαρχοντων καθηκη και τελεσει εκαστου ετους φορον τοις της φυλης ταμιαις εμ μηνι περιτιω ανεικον ανυπολογον αργυριου ροδιου λεπτου δραχμας τριακοσιας εαν δε και εμβολιμον μηνα η πολις αγη προσδιορθωσεται και του εμβολιμου το κατα λογον εν τω αυτω χρονω αρξει δε αυτω της μισθωσεως ο ενεστως μεις και των μεν υπολιπομενων μηνων μεχρι του περιτιου μηνος ποιησεται την καταβολην τοις ταμιαις της φυλης εν τω περιτιω μηνι α[π]οδιδους το κατα λογον του φορου αργυριου ροδιου λεπτου δραχμας εκατον πεντηκοντα των δε αλλων ετων ποιησεται τας καταβολας καθοτι προγεγραπται εαν δε μη διορθωσηται θρασεας τον φορον καθοτι γεγραπται δοτω ημιολιον εαν δε δις εφεξη μη αποδωι αποτεισατω τον τε φορον των δυο ετων ημιολιον και ουχ υπαρξει αυτωι η μισθωσις αλλ οι τοτε ταμιαι της φυλης αναμισθωσατωσαν αυτα μη ελασσονος του προγεγραμμενου φορου ο[υκ] εξεσται δε τωι μεμισθω[μεν]ωι την πρωτην κατα[β]ολ[ην οφ]ειλοντι την δευτεραν αποδιδοναι αλλ αε[ι] την πρω[τ]ην διο[ρθωσ]αμενωι τοις [π]ρ[ωτοις ο]υτως [τη]ν δε[υτεραν αποδ]ιδο[να]ι ει δε μη ουχ υπαρξει αυτωι η μισθω[σις ου πα]ρα[χ]ωρησει δε θ[ρασεας ετερωι ουθενι ουδε] [αλλος ο εχων αυτα καταμεριζων τας γεας] ουδ[ε] κατ[αδιελει τον φορον ε]αν δε μη ουχ υπα[ρξει αυτωι η μισθωσις ].